**ПРОЕКТ НА ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ПОЛЗВАНЕ НА ОБЩИНСКИТЕ ПАЗАРИ , ПРИЕТ С РЕШЕНИЕ №321, ВЗЕТО С ПРОТОКОЛ №12 ОТ 14.07.2016Г. НА ОБЩИНСКИ СЪВЕТ ПЛОВДИВ**

**Вносител:** *Розалин Петков – заместник – кмет ОИЗЕУО*

 ***Проект***

 Съгласно чл. 26, ал. 2 от Закона за нормативните актове, в срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Правилника на е-mаil адрес: pno@abv.bg.

**МОТИВИ**

**ОБОСНОВКА НА КОНКРЕТНАТА НЕОБХОДИМОСТ ЗА ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ПОЛЗВАНЕ НА ОБЩИНСКИТЕ ПАЗАРИ**

**II. Причини, които налагат приемането на Правилник за изменение и допълнение на Правилника за ползване на общинските пазари:**

При изработването на проекта за приемане на Правилник за изменение и допълнение на Правилника за ползване на общинските пазари са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост:**

Необходимо е да бъде приет Правилник за изменение и допълнение на Правилника за ползване на общинските пазари с оглед премахване на несъответствие в действащите към момента нормативните актове, което на практика възпрепятства одобряването на актуализираните от ОП „Общински пазари“ схеми и не позволява провеждането на търгове и конкурси за отдаване под наем на преместваеми съоръжения /маси/, площи, павилиони за извършване на търговска дейност, разположени на части от имоти, предоставени за управление на предприятието.

**Принципът на обоснованост:** приемането на Правилник за изменение и допълнение на Правилника за ползване на общинските пазари се обосновава с разпоредбите на чл.21, ал.1, т.23 и ал.2 от ЗМСМА, във връзка с чл.7, ал.1 и чл.28 от Закона за нормативните актове, във вързка с чл. 75, ал.1, чл.79 от АПК. Несъответствията на действащите към момента нормативните актове, касаещи изготвянето и одобряването на схемите за разполагане на преместваеми обекти върху имоти - общинска собственост, отредени за Общински пазари налагат да се извършат промени в чл.6 от Правилника за ползване на общинските пазари.

**Принципите на предвидимост и откритост** **са спазени**: проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност:** чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност:** предложеното изменение в чл.6 от Правилника за ползване на общинските пазари е в съответствие с нормативните актове от по - висока степен.

При изработване на проекта за приемане на за изменение и допълнение на Правилника за ползване на общинските пазари е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта - приемане на Правилник за изменение и допълнение на Правилника за ползване на общинските пазари, която предварителна е прикачена към публикувания проект.

**III. Целта** на предлаганите промени в Правилника за ползване на общинските пазари е: премахване на несъответствие в действащите към момента нормативните актове, което на практика възпрепятства одобряването на актуализираните от ОП „Общински пазари“ схеми, за ситуиране на преместваеми съоръжения /маси/, площи, павилиони за извършване на търговска дейност, по начин и ред удовлетворяващ исканията на търговците, респективно по-удобен за обслужване на потенциалните клиенти на общинските пазари.

**IV.Финансови средства, необходими за отмяна на Правилника:**

За прилагане на промените в Правилника за ползване на общинските пазари не е необходимо разходването на бюджетни средства.

**V. Очаквани резултати:**

Премахване на противоречията в действащите нормативни и поднормативни актове и по-доброто управление на имуществото, предоставено за управление на ОП „Общински пазари”.

**VI. Анализ за съответствие с правото на Европейския съюз:**

Предлаганите промени за приемане на Правилника за изменение и допълнение на Правилника за ползване на общинските пазари са в съответствие с нормативните актове от по-висока степен, както и с тези на европейското законодателство.

Проектът на подзаконовия нормативен акт е публикуван на официалната страница на община Пловдив на 14.11.2017г.

В рамките на 14 дневния срок за обществено обсъждане ще бъдат взети предвид постъпилите предложения и становища по проекта на приемане Правилник за изменение и допълнение на Правилника за ползване на общинските пазари, като същите ще бъдат публикувани на интернет страница на община Пловдив, в предвидения от закона срок.

Предвид обстоятелството, че исканите промени в чл.6 от Правилника за ползване на общинските пазари ще ускорят одобряването на актуализираните от ОП „Общински пазари“ схеми за разполагане на съоръжения /маси/, площи, павилиони за извършване на търговска дейност, разположени на части от имоти, предоставени за управление на предприятието, респективно ще увеличат интереса на търговците към провеждането на търгове и конкурси за отдаване под наем на преместваеми съоръжения, и по този начин ще се увеличат приходите на предприятието, по изключение се допуска 14 дневен срок за публикуване.

**Правни основания:** чл. 21, ал.1, т.8, т.23 и ал. 2 от ЗМСМА, във връзка с чл.52 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл.75, чл.76, чл.77 и чл.79 от АПК, във връзка с чл.3, ал.2 и ал.5, чл.5, ал.1 и чл.11 от Наредба за създаване, управление и контрол върху дейността на общинските предприятия”, приета с Решение №242, взето с протокол №13 от 25.06.2009г., изм. и доп. с РОС №330/03.08.2010г. и РОС №431/04.11.2010г. на Общински съвет Пловдив.

**Фактически основания**: Необходимостта от привеждане на Правилника за ползване на общинските пазари в съответствие с нормативните актове от по-висока степен и по-доброто управление на имуществото, предоставено за управление на ОП „Общински пазари”.

**ПРОЕКТ НА РЕШЕНИЕ:**

**1.** Приема Правилник за изменение и допълнение на Правилник за ползване на общинските пазари, приет с Решение №321, взето с протокол №12 от 14.07.2016г. на Общински съвет Пловдив, както следва:

§1. Чл. 6 придобива следната редакция:

„Чл.6 (1) Разполагането на обзавеждането и съоръженията за търговия на всеки един от общинските пазари се извършва в съответствие с предварително изготвена схема, утвърдена от директора на ОП „Общински пазари“.

 (2) Утвърдената от директора схема по ал.1 се представя в община Пловдив, дирекция „Общинска собственост“ за сведение.

**Преходни и заключителни разпоредби**

 §2. Правилник за изменение и допълнение на Правилник за ползване на общинските пазари, приет с Решение №….., взето с протокол № ….. от ………..г. на Общински съвет Пловдив.

 §3. Изпълнението на Правилника се възлага на директора на ОП „Общински пазари“.

 §4. Правилникът влиза в сила от …………….г.

**Приложение:**

1. Предварителна оценка на въздействието на проект на приемане на Правилник за изменение и допълнение на Правилник за ползване на общинските пазари

**Предварителна оценка на въздействието на проект на приемане на Правилник за изменение и допълнение на Правилник за ползване на общинските пазари**

|  |  |
| --- | --- |
| Елементи на оценката | Аргументация |
| Основания за иницииранена промени | Несъответствията на действащите към момента нормативните актове, касаещи изготвянето и одобряването на схемите за разполагане на преместваеми обекти върху имоти - общинска собственост, отредени за Общински пазари, налагат да се извършат промени в чл.6 от Правилника за ползване на общинските пазари. |
| Заинтересовани групи | Заинтересованите страни и засегнатите групи от приемането на инициираната промяна на Правилника за ползване на общинските пазари са структурните звена на общинската администрация, ОП „Общински пазари“, наемателите на общинските пазари и гражданите на град Пловдив, потенциални клиенти на общинските пазари. |
| Анализ на разходи иползи | За приемане на Правилник за изменение и допълнение на Правилник за ползване на общинските пазарине е необходимо разходването на бюджетни средства. |
| Административна тежест и структурнипромени | Не са необходими други административни промени към настоящия момент. |
| Въздействие върху нормативната уредба | Няма необходимост от непосредствени промени в други нормативни актове в резултат от приемането на инициираното изменение и допълнение на чл.6 от Правилника за ползване на общинските пазари. |